SRISANTH
శ్రీశాంత్‌ను కరుణించని బిసిసిఐ
కొచ్చి: కేరళ హైకోర్టు తనపై నిషేధాన్ని ఎత్తివేసినా బిసిసిఐ మాత్రం శ్రీశాంత్‌ను కరుణించేలా లేదు. స్కాట్లాండ్‌ లీగ్‌లో ఆడేందుకు అనుమతివ్వాలంటూ బిసిసిఐకి ఎన్‌ఓసి పంపిస్తే…ఇప్పటికీ ఎలాంటి స్పందన లేదంటూ మరోసారి హైకోర్టును ఆశ్రయించాడు. స్కాట్లాండ్‌ లీగ్‌ ఇప్పటికే చివరి దశకు వచ్చేసిందని, కనీసం ఇప్పటికైనా బిసిసిఐ తనకు అనుమతివ్వకపోతే లీగ్‌లో ఆడే అవకాశాన్ని పూర్తి కోల్పోతానని పిటిషన్‌లో శ్రీశాంత్‌ పేర్కొన్నాడు. కోర్టు జోక్యం చేసుకుని బిసిసిఐ నుంచి త్వరితగతిన స్పందన వచ్చేలా చూడాలని కోరాడు. కాగా, ఐపిఎల్‌లో ఫిక్సింగ్‌కు పాల్పడి బిసిసిఐ చేత నిషేధం ఎదుర్కొంటున్న శ్రీశాంత్‌…కేరళ హైకోర్టు దాన్ని ఎత్తివేయడంతో ఊపిరి పీల్చుకున్నాడు. ఆగస్టు 7న కేరళ హైకోర్టు అతనిపై ఉన్న నిషేధాన్ని ఎత్తివేసింది. అయితే కేరళ హైకోర్టు ఇచ్చిన తీర్పుపై న్యాయపోరాటం చేయడానికి అటు బిసిసిఐ కూడా సన్నద్ధమవుతోంది. సింగిల్‌ బెంచ్‌ ఇచ్చిన తీర్పును సవాల్‌ చేస్తూ డివిజన్‌ బెంచ్‌కు అప్పీల్‌ చేసే యోచనలో బిసిసిఐ ఉంది. బిసిసిఐ కోర్టుకు వెళ్తే మాత్రం స్కాట్లాండ్‌ లీగ్‌కు సంబందించి శ్రీశాంత్‌కు ఎన్‌ఓసి రావడం కష్టమే అని చెప్పాలి. ===